Etter at TIMEkspressen fra høsten 1997 viste at denne typen ruter hadde stort potensial, ønsket også Norgesbuss og NOR-WAY Bussekspress å satse på dette markedet. Høsten 1998 stiftet man BussLink AS, som var eid av Norgesbuss AS (via Norgesbuss Link AS, 34%), Norbuss AS (34%) og NOR-WAY Bussekspress AS (32%). Det ble samtidig sendt søknad om konsesjoner på følgende seks ruter: Larvik – Tønsberg – Horten – Drammen – Oslo – Gardermoen Konnerud – Drammen – Asker – Oslo (Ring 3) – Ås – Drøbak / Lillestrøm Krogstadelva – Drammen – Oslo – E18 – Moss – Sarpsborg Hokksund – Drammen – Røyken – Drøbak – Sarpsborg Ski – Drøbak – Sæter – Slemmestad – Sandvika – Oslo – Ski Hamar – Minnesund – Gardermoen – Oslo – Asker Til dette regnet man med å trenge 50 busser og 200 sjåfører. Etter tre års behandlingstid fikk man 26. juni 2001 innvilget konsesjon på alle seks rutene, dog med noen forbehold på enkelte. Men etter så lang tid var ikke alle seks like aktuelle, og man valgte å gå videre med de tre første.